recursal/SuperWikiNEXT-32B huggingface dataset:
**Владиқафқоз** (русӣ: Владикавказ) — шаҳр дар Русия, пойтахти Осетияи Шимолӣ.

Ҷуғрофиё
--------

Дар ҳамвории Осетия, дар соҳили дарёи Терек воқеъ аст. Аҳолиаш 307,3 ҳазор нафар (бо атрофаш 330 ҳазор, 2014). Охирин истгоҳи шохаи истгоҳи роҳи оҳани Прохладная (дар шоҳроҳи Ростови лаби Дон – Боку), маркази роҳҳои автомобилгард ба Назран, Налчик, Алагир, Гудермес, Тбилиси, ибтидои роҳи Гурҷистон (ба воситаи ағбаи Салиб ба Моварои Қафқоз мебарад); фурудгоҳи байналмилалӣ (дар шаҳри Беслан) дорад.

Таърих
------

Соли 1784 ҳамчун қалъаи Рус барои назорати роҳи ҳарбии Гурҷистон бунёд гардидааст. Аз соли 1860 шаҳр, аз соли 1863 маркази вилояти Тер. Солҳои 1921–24 пойтахти ҶМШС Горск, 1924–26 маркази Вилояти Мухтори Осетияи Шимолӣ ва Вилояти Мухтори Ингуш, аз соли 1936 пойтахти ҶМШС Осетияи Шимолӣ, аз соли 1991 пойтахти Ҷумҳурии Осетияи Шимолӣ – Алания. Шаҳр солҳои 1931–44 ва 1954–90 Орҷоникидзе, 1944–54 Дзауҷикау ном дошт. Дар замони ҶБВ (1941–45) дар назди Владиқафқоз лашкари Олмон торумор карда шуд.

Владиқафқоз – маркази бузурги саноатӣ ва фарҳангии Қафқози Шимолист. Соҳаҳои асосии саноат: мошинасозӣ ва филиззоти ранга. Дар Владиқафқоз заводҳои «Электроконтактор», таҷҳизоти электронӣ барои автомобилу тракторҳо, чароғҳои электрикӣ, асбобсозӣ («Гран», таъмири қатораҳо), «Электросинк» (гудозиши руҳ, сурб, волфрам, молибден, истеҳсоли даҳани фаранг, кадмий, кислотаи сулфат), «Победит» (истеҳсоли хӯлаҳои сахт), инчунин корхонаҳои саноати кимиё, сабук (фабрикаҳои пойафзор, кашбофӣ, дӯзандагӣ), хӯрокворӣ, шиша, мебелсозӣ мавҷуданд. Дар Владиқафқоз Донишгоҳи Осетияи Шимолӣ, Донишгоҳи кишоварзии Горск, донишгоҳи технологӣ, Академияи давлатии тиббии Осетияи Шимолӣ, Пажӯҳишгоҳи маводди электронӣ, Институти давлатии лоиҳакашии корхонаҳои филиззоти ранга, осорхонаҳо (таърихи шаҳр, осорхонаи ҷумҳуриявии бадеӣ, адабиёти осетинӣ), театрҳои драмаи русӣ, драмаи Осетияи Шимолӣ, мусиқӣ, лухтак фаъолият доранд.

Шаҳр дар ду соҳили дарёи Терек ҷойгир аст. Минтақаҳои асосии саноатӣ дар қисмати ҷанубӣ ва шимолии соҳили рости дарёи Терек воқеанд. Дар қисмати чапи дарё бӯстонсароҳо ва минтақаи осоишгоҳии Редант бо шифохонаҳо ва меҳмонхонаҳо, пойгоҳи сайёҳӣ ҷойгир шудаанд.

Эзоҳ
----

1. ↑

Адабиёт
-------

* Семёнов Л. П. Тедтоев А. А. Кусов Г. И. Орджоникидзе – Владикавказ: Очерки истории города. Орджоникидзе, 1972;
* История Владикавказа (1781–1990 г. г.): Сб. документов и материалов, Владикавказ, 1991;
* Новая российская энциклопедия. Т. IV (1). М. 2007.

Сарчашма
--------

* Владиқафқоз // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Гомофония** — навъи асари бисёровоза, ки дар он яке аз овозҳо, одатан, овози баланд (савти баланд) бартарӣ дошта, боқӣ ҳамаи овозҳо ба он ҷӯр мешаванд. Оҳанг дар асари Г.-вӣ мазмуни асосии образи мусиқиро ифода мекунад ва ҳамовозӣ ба он амиқӣ ва оромии бадеӣ мебахшад. Дар Юнони Қадим мафҳуми «гомофония» маънои аз тарафи ду ё зиёда овозҳои суруданӣ ё созҳо ба як рабту ҳамоҳангии якхела (унисон) иҷро намудани савту оҳангро дошт. Дар мусиқии академии Аврупои даврони нав мафҳуми Г. муродифи рабти ҳамовозии баробаровозӣ буд. Хусусияти асосии фарқкунандаи Г. таъсири мутақобилаи се табақаи ба ҳам вобаста: оҳанг, овози бам (бас) ва садоҳои миёна мебошад, ки бар хилофи полифония дарки махсуси эстетикии «пайвастагии тазодҳо»-ро ба вуҷуд меоваранд. Унсурҳои Г. аз охири асри 13 ба назар мерасанд (фобурдон, фротолла, вилланелла). Дар рушди Г. таҷрибаи иҷрои мадеҳаҳо бо арғунуну клавесин ё барбат (ҳамроҳ бо суруд) такони ҷиддӣ дод: сабки аккордӣ (ҳамоҳангӣ), ки хориқаи бассо‒кантинуо (баси пайваста)-ро ба вуҷуд овард (дар асри 17 ‒ аввали асри 18), аз ҳамин ҷо пайдо шудааст. Дар асрҳои 18-19 Г. инкишоф ёфт; дар ин давра қоидаҳои асосии ташаккул ва шаклҳои собити гомофонӣ (аз ҷумла сонатаи классикӣ) ба вуҷуд омаданд. Аз охири асри 19 Г. мавқеи пешсафиашро аз даст дод: шаклҳои омехта ба вуҷуд омаданд ва ҳама ба полифония майл карданд (С. И. Танеев, М. Регар, Б. Барток, П. Хиндемит, Д. Шостакович ва дигарон). Мусиқии халқии тоҷик низ Г. дорад.

Эзоҳ
----

Адабиёт
-------

* Энциклопедияи адабиёт ва санъати тоҷик. Ҷ. 1. Д. 1988;
* Луғати русӣ-тоҷикии истилоҳоти санъат. Д. 2003;
* Новая российская энқиклопедия. Т. V (2). М. 2008.

Сарчашма
--------

* Гомофония // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Ҳамном**, **омоним** (от юн.-қад. ὁμός — «яксон» и ὄνυμα — «ном») — истилоҳе дар забоншиносӣ аст ва ба вожаҳои ишора дорад, ки ё ҳамнигора ва ҳамово ҳастанд.

Дар забони тоҷикӣ калимаҳое дучор меоянд, ки таркиби овозиашон якхела буда, аммо дорои ду ва ё зиёда аз ду маънои мустақил ва ё маҷозии ба ҳам наздиканд.

|  |  |  |
| --- | --- | --- |
| « | Тори зулфатро ҷудо машшота гар аз ***шона*** кард, Дасти он машшота мебояд ҷудо аз ***шона*** кард.Хусрави Деҳлавӣ | » |

Калимаи шона дар мисраи якум як асбоби маълумро, ки барои ба тартиб овардани мӯй истифода мешавад, ифода кардааст, аммо дар мисраи дуюм ба маънои «шонаи одам», яъне як қисми тахтапушти одам омадааст.

Эзоҳ
----

1. ↑  *Жеребило Т. В.* Словарь лингвистических терминов. — Назрань: Пилигрим, 2010. — С. 234.

Сарчашма
--------

* Зеҳнӣ Т.Санъатҳои бадеӣ дар шеъри тоҷикӣ. Душанбе: Нашрдавтоҷ,1960.-с.87
**Грим** (фр. grime — мӯйсафеди аҷиб, grimo — ожангдор) — ҳунари тағйир додани намуди зоҳирии ҳунарпеша бо роҳи молидани ранг, часпондани ришу мӯйлаби сунъӣ, пӯшидани парик (мӯйи ориятӣ), ороиши мӯйсар ва ғ.

Чигунагии грим ба хусусиятҳои бадеии пйеса, мақсади ҳунарпеша, назари коргардон ва услуби ороиши намоишнома вобаста аст. Рангубори барои чеҳрапардозӣ истифодашавандаро низ грим меноманд. Таърихи пайдоиши грим ба урфу одат ва бозиҳои халқӣ, ки аз бозигар тағйир додани симоро талаб мекарданд, алоқаманд аст. Дар чандин театрҳои Шарқ (Ҳиндустон, Ҷопон, Чин ва ғ.) то ҳоло баъзе шаклҳои суннатии грим боқӣ мондаанд.
Ҳунарпешагони халқии асрҳои миёна (шуъбадабозон, масхарабозон ва ғ.) чеҳраҳояшонро бо сиёҳӣ, орд, гарду лой, пашми буз, ранги сурх ё шарбати меваҳо тағйир дода, образҳои мазҳакавӣ меофариданд. Ҳунарпешагони драмаҳои динию панду насиҳатомези асрҳои 15-16 аз гримҳои содаи воқеӣ истифода мекарданд. Сипас маҳз тавассути театри класситсизм грими дилхоҳи мукаммал пайдо шуд. Дар нимаи дуввуми асри 17 дар Фаронса ва Британия барои ҷиҳати хос додан ба грим кӯшишҳои бисёре карданд, вале танҳо пайдошавии реализм дар театр барои нашъунамои грим ҳамчун санъат мусоидат намуд. Намоишномаҳои Н. Гогол, А. Островский (Русия) ва дигарон аз ҳунарпешагон тақозо мекарданд, ки бо грими худ вижагиҳои симои зоҳирӣ ва хислатҳои иҷтимоии образи меофаридаашонро мукаммал инъикос намоянд. Бинобар ин ҳунарпешагони рус В. Самойлов, А. Ленский, В. Давидов ва дигарон ҳамчун устоди грим машҳур гаштанд.

Ду тарзу усули грим мавҷуд аст: ороишӣ ва ҳаҷмӣ (пластикӣ). Дар грим и ороишӣ тавассути рангҳо дар рӯй ба таври сунъӣ фурӯхамидагиву барҷастагиҳоро мекашанд ва ранги пӯст тағйир дода мешавад. Дар грими ҳаҷмӣ аз мӯйҳои ориятӣ (ришу мӯйлаб, парик) истифода мебаранд. Имрӯз мафҳуми грими ҳаҷмӣ ба грими пластикӣ пурра монанд аст. Грими пластикӣ ба пӯст часпонидани рӯйкашҳои эластикии латексӣ ё силикониро дар назар дорад. Маводди грим ва рангҳо барои пӯст бояд безарар бошанд ва бе душворию зиён барои саломатӣ пок шаванд.

Ҳунари грим дар кино хусусияти худро дошта, ба шароити таҷҳизоти наворбардорӣ, рангу равшанӣ, эҳсос кардани навори филмбардорӣ ва анвои нурпардозӣ вобаста аст. Грими театру намоишҳо, одатан, мудом хеле сатҳию тахминӣ ва шартист, аммо дар кино бо калон намудани тасвир дар экран («тасвири барҷаста») ҳунарпешаро лозим аст, ки ба грим диққати бештар диҳад. Маводди грими кино аз мавод ва рангҳое, ки дар театр истифода мешаванд, куллан фарқ доранд. Дар театр амалан воситаҳову технологияи суннатии грим то имрӯз боқӣ мондаанд, аммо дар филмсозӣ аз оғози асри 21 барчаспҳои латексӣ ва силиконӣ, рангҳои устувори пардоздиҳии аз спирт ҳосилшуда истифода мешаванд.

Эзоҳ
----

Адабиёт
-------

* Грим // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.

* Раугул Р. Д. Грим, 2 изд. Л. — М. 1947;
* Станиславский К. С. Моя жизнь в искусстве // Собр. соч. Т. 1. М. 1953.
* Энциклопедияи адабиёт ва санъати тоҷик, Ҷ. 1. Д. 1988;
* Луғати русӣ-тоҷикии истилоҳоти санъат. Д. 2003.
**Корпоратсияи давлатии фаъолияти кайҳонии «Роскосмос»** (русӣ: Государственная корпорация по космической деятельности «Роскосмос») ё содатар **Роскосмос** — ширкати давлатии русист, ки соҳаи кайҳоншиносии кишварро идора мекунад, ки соли 2015 бо роҳи тағир додани Агентии федералии кайҳонии «Роскосмос» таъсис ёфтааст. Роскосмос вазифаҳои таъмини татбиқи сиёсати давлатӣ ва танзими ҳуқуқӣ, хидматрасонии давлатӣ ва идораи амволи давлатиро дар соҳаи фаъолияти кайҳонӣ иҷро мекунад. Самтҳои асосии фаъолияти корпоратсия иборатанд аз: кайҳоннавардии идорашаванда, таҳқиқи сайёраҳо, омӯзиши Офтоб, астрофизика ва сохтани моҳвораҳои сунъии Замин. Яке аз самтҳои муҳими фаъолияти корпоратсия рушди сайёҳӣ ҳам дар замин ва ҳам дар кайҳон мебошад.

Роскосмос аз Вазорати мошинсозии генералии ИҶШС сарчашма мегирад ва вориси он мебошад, инчунин Агентии Федералии Кайҳонии Роскосмос, Агентии кайҳоншиносии Русия, Агентии кайҳонии Русия дар назди Ҳукумати Федератсияи Русия ва Агентии фазонавардии Русия. Ба он корхонаҳо ва ташкилотҳои илмии дар замони шӯравӣ таъсисёфта дохил мешаванд.

Дафтари Роскосмос дар Маскав ҷойгир аст. Маркази идоракунии парвозҳо дар шаҳри Королёв ҷойгир аст. Маркази тайёр кардани кайҳонавардон дар шаҳри Звёздний городок (русӣ: Звёздный городок) дар наздикии Москва ҷойгир аст. Роскосмос космодромҳои зеринро истифода мебарад: Байконур, Шарқӣ ва Плесетск.
Роҳбар аз ҷониби Президенти Федератсияи Россия таъйин ва озод карда мешавад; роҳбари кунунии корпоратсия аз моҳи майи соли 2018 Дмитрий Рогозин мебошад.

Эзоҳ
----

1. ↑
2. ↑  Рейтинг крупнейших компаний России по объему реализации продукции — Expert RA.
3. ↑
4. ↑  Федеральный закон "О Государственной корпорации по космической деятельности "Роскосмос"(рус.).  Российская газета. 11 марти 2019 санҷида шуд.
5. ↑  Путин подписал указ об упразднении Федерального космического агентства.  РИА Новости (28 Декабри 2015). 28 Декабри 2015 санҷида шуд.
6. ↑  Госдума одобрила создание Роскосмоса(рус.).  Росбалт. 11 марти 2019 санҷида шуд.

Пайвандҳо
---------

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* ВКонтакте
* Твиттер
* Фейсбук
* Инстаграм
* Telegram

 |
| Тасвир, видео ва садо | 
* Flickr
* RUTUBE

 |
| Фарҳангҳо ва донишномаҳо | 
* Большая каталанская
* Большая китайская
* Большая китайская
* Большая норвежская
* Britannica (онлайн)

 |
| Дар феҳристҳои китобшинохтӣ | 
* GND: 10053284-6
* ISNI: 0000 0001 0614 8522
* LCCN: no94017513
* VIAF: 159232886
* WorldCat VIAF: 159232886

 |
**Комил Бекзода** — шарқшинос, файласуф, номзади илмҳои фалсафа (1988), асосгузори маҳфили илмӣ-фалсафии «Ҷаҳони андеша» (1993).

Зиндагинома
-----------

**Комил Бекзода** 9 январи соли 1945 дар яке аз деҳаҳои дурдасти Ҷумҳурии Тоҷикистон, дар оилаи омӯзгор ва рӯҳонӣ ба дунё омадааст. Солҳои 1962—1967 дар шуъбаи арабии факултети таъриху филологияи Донишгоҳи миллии Тоҷикистон таҳсил намудааст. Солҳои 1967—1973 дар риштаи аспирантураи Академияи илмҳои Тоҷикистон ба омӯзиши фалсафа пардохтааст. Аз соли 2014 то ин ҷониб ходими пешбари илмии Маркази омӯзиши равандҳои муосир ва оянданигарии илмии АИ ҶТ мебошад.

Фаъолияти илмӣ
--------------

Комил Бекзода давоми солҳои 1973—1988 дар бахши таърихи фалсафаи шуъбаи фалсафаи Академияи илмҳои Ҷумҳурии Тоҷикистон ба сифати ходими илмиӣ фаъолият намудааст. Соли 1988 таҳти роҳбарии узви вобастаи АИ ҶТ, профессор Ғаффор Ашӯров дар мавзӯи «Муҳаммад Шаҳристонӣ — муаррихи фалсафа ва дин (асри XII)» рисолаи номзадӣ дифоъ намуда, сазовори унвони илмии номзади илмҳои фалсафа гардидааст.

Сафарҳои хориҷа
---------------

— Дар давоми солҳои 1965—1966, дар Донишгоҳи давлатии Миср дар шаҳри Қоҳира таҳсили илм намудааст, ки ҳадаф аз ин сафар омӯзиши забони арабӣ буд.

— Дар тӯли солиёни 1969—1970 дар шаҳри Ҳудайдаи Ҷумҳурии Ямани Араб (Ямани Шимолӣ) ба сифати тарҷумони забонҳои русӣ — арабӣ кор кардааст. Қисмати асосии кор ба кишоварзӣ дахл дошт.

— Дар муддати солиёни 1976—1979 дар шаҳрҳои Одоно ва Мукаллои Ҷумҳурии халқӣ-демократии Яман (Ямани Ҷанубӣ) чун тарҷумони забонҳои русӣ — арабӣ фаъолият намудааст.

— Солҳои 1996 ва 2003 ба Ҷумҳурии исломии Эрон сафар намудааст.

Осори илмӣ-тадқиқотӣ
--------------------

* Мухаммад Шахристони — историк философии. — Душанбе: «Дониш», 1987. — 200 с.
* Паёмбарони фарҳанги мо. Ҷилди аввал. — Душанбе: Нодир, 2000. — 124 с.
* Гурез аз Хайём. — Душанбе: Нодир, 2000. — 136 с.
* Таърихи равшанфикрӣ аз даврони Ҷамшед то замони Фирдавсӣ. — Душанбе: «Дониш», 2012. — 464 с.
* Фалсафаи Марг ва Зиндагӣ. — Душанбе: «Дониш», 2012. — 652 с. ISBN 978-99975-44-64-3
* Шуубия: диссиденты средневекового ислама. — Душанбе: «Дониш», 2017. — 400 с. ISBN 978-99975-55-32-8

Эзоҳ
----

1. ↑  нусхаи бойгонӣ. 21 июли 2017 санҷида шуд. Баргирифта аз сарчашмаи аввал 29 май 2015.

Сарчашма
--------

* Ҷаҳонбинии оянда ва бархурди андешаҳо. / Мураттибон: Номвар Қурбон, Фирдавс Ниёзӣ. — Душанбе: Дониш, 2015. — 701 с. ISBN 978-99947-821-3-0
* Файласуфи зиндагӣ / Мураттибон: Номвар Қурбон, Абдуламини Маҷнун. — Душанбе: Дониш, 2015. — 84 с.

Боз нигаред
-----------

* Пайванди наслҳо
**Комил Низомович Дабуров** (23. 04. 1948, шаҳри Қўрғонтеппа), доктори илми тиб (1998), профессор (2000).

Зиндагинома
-----------

Хатмкардаи Донишкадаи давлатии тиббии Донетск (1973). Духтури санитарии Бунгоҳи санитарии эпидемиологии шаҳри Қўрғонтеппа (1973-1975), ходими хурди илмии Институти эпидемиология ва гигиенаи Душанбе (1975-1976), аспиранти кафедраи гигиенаи Институти давлатии тиббии 2-юми Маскав (1976-1979), духтури вирусшиноси стансияи санитарии эпидемиологии Вазорати тандурустии Федератсияи Россия (1980-1981), сарэпидемиологи Шуъбаи тандурустии Душанбе (1981-1989), сардухтури Бунгоҳи гандзудоии Душанбе (1989-2001) ва ҳамзамон ассистенти кафедраи беҳдошт ва экологияи Донишгоҳи давлатии тиббии Тоҷикистон ба номи Абӯалӣ Ибни Сино (1996-1998), мудири кафедраи беҳдошти муҳити зист (аз 1998), декани факултаи пешгирии бемориҳо (2001-2005) ва декани факултаи ҳифзи тандурустии Донишгоҳи давлатии тиббии Тоҷикистон ба номи Абӯалӣ Ибни Сино (аз 2005) кор кардааст.
Таҳқиқоташ ба масъалаҳои гигиенаи истифодаи васоити микробиологии ҳифзи рустанӣ, сирояти дохилибеморхонагӣ, ҳифзи тандурустии ҷамъиятӣ бахшида шудаанд. Бобати ҷанбаҳои беҳдоштӣ ва экологии истифодаи васоити микробиологии ҳифзи рустанӣ дар заминаи Bac. thuringiensis дар кишоварзии Тоҷикистон ковиши илмӣ анҷом бахшидааст. Теъдоди таълифоташ ба 250 мерасад.

Осор
----

Гигиеническое обоснование регламентов применение бактериальных ансектицидов на основе BACILLUSTHVRINGIENSIS в сельском хозяйстве. – М. 1980; Гигиенические и экологические аспекты применения микробиологических средств защиты растений на основе Bacillvsthuvinqiensis в сельском хозяйстве Таджикистана: Дисс…доктора мед. наук. – Д. 1998; Методические указания по применению антисептического средства. – Д. 2005 (соавтор); Руководство по управлению человеческими ресурсами системы здравоохранения Таджикистана. – Д. 2008, Асосҳои ташаккули тарзи ҳаёти солим. – Д. 2015 (соавтор); Беҳдошти кўдакон ва наврасон.Курси лексияҳо. – Д.. 2015 (ҳаммуаллиф).

Эзоҳ
----

1. ↑  Арбобони илми тоҷик (асри ХХ-аввали асри ХХI) / Муаллиф-мураттиб Ёрмуҳаммади Сучонӣ. – Душанбе, 2017. – С. 156.
**Парведор** (суғ. *parwēδār* < *parwēδ* «ҷустан; ҷустуҷӯ кардан, дар ёфтан» < эронии бостон: *\*pari-vaid-*) — гирдоварии иттилоъот дар бораи душман ё рақиб барои таъмини амнияти худ ва ба даст овардани бартарӣ дар заминаи нерӯҳои мусаллаҳ, амалиёти низомӣ, сиёсат ё иқтисод.

Вожашиносӣ
----------

**Парведор** аз забони суғдӣ вом гирифта шуда, ки дар он «*parwēδār*» ба маънои «*ҷустуҷӯ кардан*; *нигоҳ кардан*, *дар ёфтан*» буда, вале дар забони илмӣ он чун исми амал ва исми масдар дар забони форсӣ ба кор гирифта ва сохташуда аз «*парвед*» (асоси замони гузаштаи феъл) + «*-ор*» (пасванди исмсоз ва сифатсоз) шумурда ва исми амал ё исми масдар донистаанд. Дар забони форсӣ «*-ор*» пасвандест, ки ба ситоки гузашта (асоси замони гузаштаи феъл) мепайвандад ва ҳосили ин пайванд исм ё сифат аст. Исмҳое, ки аз ин сохтор ба даст меоянд, бештар исми амал ё исми масдар ҳастанд: *дидор*, *рафтор*, *куштор*, *кирдор*, *ҷустор*. Шумори вожаҳое, ки дар форсии қадим бо ин пасванд сохта шудааст, андак аст ва метавон гуфт, ки ин пасванд зоёии худро аз даст дода будааст. Аммо дар даҳаҳои ахир чанд исм ё исми масдари дигар низ бо он сохта шудааст: *сохтор*, *гаштор*, *истор*, *пайвастор*, *навиштор*, *шунидор*.
Сифатҳое, ки бо ин пасванд сохта шудаанд, бештар сифатҳои фоъилӣ ҳастанд: *хостор*, *харидор*, *намудор*, *бурдор*. Ин сифатҳои фоъилӣ, чун бештари сифатҳои дигар, дар мақоми исм низ метавонанд ба кор раванд. Дар мавориди андаке бо ин сохтор сифати мафъулӣ сохта шудааст: *гирифтор*.

Эзоҳ
----

1. 1 2  *Қариб*, *Бадруззамон*. Фарҳанги суғдӣ (суғдӣ–форсӣ–инглисӣ). – Теҳрон: «Фарҳангон», 1995. ISBN 964–5558–06–9. – c. 292–294.
2. 1 2  Пасвандҳои иштиқоқии забони форсӣ // Фарҳанги тавсифии дастури забони форсӣ, Алоъуддин Таботабоӣ, Теҳрон: Фарҳанги муъосир, 1395 – 640 с. ISBN 978-600-105-121-0 – с. 80.
**Парвиз Туробӣ** - оҳангсоз (композитор), узви Иттифоқи оҳангсозони Тоҷикистон (1988)

Зиндагинома
-----------

Парвиз Туробӣ соли 1963 таваллуд шуда, соли 1981 мактаби миёнаи махсуси мусиқии ҷумҳуриявии ба номи З.Шаҳидӣ, соли 1986 Институти мусиқӣ-педагогии Гнесинҳо (ҳоло Академияи мусиқии Гнесинҳо)-ро дар синфи профессор А.Ларин хатм намудааст. Аз соли 1988 узви Иттифоқи композиторони Тоҷикистон аст.
Асарҳои симфонӣ ва камеравии Туробӣ П. дар Россия, Қирғизистон, Германия, ИМА иҷро карда шудаанд. Достони симфонии «Гаҳвораи Сино»-ро оркестри давлатии симфонии Москва иҷро карда, соли 1989 дар радиои умумииттифоқӣ сабт кард. Дар хазинаи композитор Соната барои фортепиано, Соната барои скрипка ва фортепиано, Соната барои алт ва фортепиано, Соната барои виолончел ва фортепиано. Парвиз Туробӣ муаллифи пйесаҳо, романсҳо ва сурудҳо мебошад. Композитор ҳоло дар авҷи камолот аст. Ӯ ҷустуҷӯ мекунад.

Осор
----

### Асарҳои симфонӣ

* 1986 – «Гаҳвораи Сино», достони симфонӣ.
* 1991 – Рапсодияи консертӣ барои фортепиано бо оркестр.
* 1993 – «Ҷомӣ», увертюра барои оркестри симфонӣ.
* 2008 – Симфонияи №1.

### Асарҳои камеравӣ-созӣ

* 1988 – Квартети №1.
* 1989 – Квартети №2.1990 – Достон барои оркестри камеравӣ.
* 1992 – «Лалайик», барои оркестри торӣ, ба хотираи Н.Бандишоева.
* 1995 – Достон барои ровӣ, фортепиано ва оркестри камеравӣ. Соната барои фортепиано

### Мусиқӣ ба филмҳо

* «Навсозӣ», мусиқӣ ба филми бадеӣ, «Тоҷикфилм».
* «Дарё дар рушноии моҳтоб», мусиқӣ ба мултфилм «Тоҷикфилм».

Эзоҳ
----

1. ↑  Композиторон ва мусиқишиносони Тоҷикистон. - Душанбе, 2011, - c. 240-243
**Парвиз Нотили Хонларӣ** (форсӣ: پرویز ناتل خانلری‎; 1914, Теҳрон — 23 август 1990, Теҳрон) — адиб, сиёсатмадор, забоншинос, нависанда ва шоири муосири эронӣ.

Зиндагинома
-----------

Баъди хатми мактаби олӣ чанде дар мактабҳои миёнаи Рашт ва Теҳрон муаллим буд. Фаъолияти илмию адабии Xонларӣ серсоҳа буда, масъалаҳои гуногуни шеъри форсӣ-тоҷикӣ, адабиёти муосири форсӣ, забон ва тамаддуни гузаштаи халқҳои эрониро фаро гирифтааст. Дар монография ва мақолаҳои ӯ — «Шеър ва ҳунар», «Забоншиносӣ ва забони форсӣ», «Таърихи забони форсӣ» (ду ҷилд), «Вомиқ ва Азро»-и Унсурӣ ва «Шоҳнома»-и Фирдавсӣ, «Пасту баландиҳои шеъри нав», «Вазни шеъри форсӣ», «Таҳқиқи интиқодӣ дар арӯзи форсӣ» ҷиҳатҳои мухталифи адабиётшиносӣ, нақди адабӣ, таърихи забону забоншиносӣ ва эҷодиёти шоирони бузурги форс-тоҷик мавриди тадқиқ қарор гирифтаанд. Xонларӣ бо ҳамроҳии Забеҳуллоҳи Сафо зери унвони «Шоҳкориҳои форсӣ» як силсила асару достонҳои маъруф — «Чаҳор мақола»-и Низомии Арӯзии Самарқандӣ, «Рустам ва Суҳроб»-и Фирдавсӣ, «Сафарнома»-и Носири Хусрав ва ғайраро ба чоп ҳозир намудааст. Xонларӣ инчунин шоир аст (маҷмӯъаи «Моҳ дар мурдоб»). Xонларӣ нашри ж. «Сухан»-ро (1943—1979) ба роҳ монда, дар тарғиби адабиёти мутараққии Эрон ва инкишофи равобити илмию адабӣ бо дигар кишварҳо, аз ҷумла, Иттиҳоди Шӯравӣ ҳиссаи калон гузоштааст. Ӯ ду бор ба Тоҷикистон омада, дар Симпозиуми шеъри форсӣ (1967) ва ҷашни 650 солагии зодрӯзи Ҳофизи Шерозӣ (1975) суханронӣ кардааст. Баъзе мақолаю шеърҳои Хонларӣ ба забонҳои русӣ, тоҷикӣ ва узбакӣ чоп шудаанд. Доктор ва профессори фахрии УДТ ба номи В. И. Ленин.

Эзоҳ
----

Адабиёт
-------

* Хонларӣ Парвиз Нотил / Ф. Наҷмонов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |  |  |
| --- | --- | --- | --- |
| ⚙️  Гузариш ба унсури Викидода | 

| Дар феҳристҳои китобшинохтӣ |
| --- |
| 
* BIBSYS: 90736447
* CiNii: DA05744209
* EGAXA: vtls1119181
* GND: 1018829571
* ISNI: 0000 0001 2373 8217, 0000 0000 8211 3789
* J9U: 987007275544305171
* LCCN: n80098856
* NSK: 000542675
* NTA: 07387728X
* LIBRIS: sq466qdb0n869t2
* SUDOC: 11229751X
* VIAF: 28376669
* WorldCat VIAF: 28376669

 |

 |
**«Парвин»** — нашрияи ҷумҳуриявии иттилоотӣ-фароғатӣ дар ноҳияи Файзобод, ки моҳи сентябри соли 2003 таҳти рақами 001 – 349 дар Вазорати адлияи Ҷумҳурии Тоҷикистон сабти ном гардидааст.

Ҳадафи нашрия
-------------

Шумораи нахустини нашрия 5 октябри соли 2003 аз чоп баромад. Мақсаду вазифаҳои нашрия саҳм гузоштан дар тарбияи маънавӣ, зеҳнӣ ва васеъ намудани ҷаҳонбинии мактабиён, тарғиби эҳтиромии калонсолон, ғояҳои инсондӯстӣ, накӯкорӣ, содиқ будан ба анъанаҳои гузаштагону омӯхтани мероси ниёгон иборат аст. Дар шумораи нахустин рубрикаҳои табрикот, сухани муассис, «Одобнома», «Меҳрномаи шогирд», «Пешниҳод», «Дар олами афсона», «Чистон?», бозиҳои ақлонӣ чоп шуда буд. Солҳои 2005 – 06 нашрияи «Парвин» ғолиби нахустозмуни грантҳои ҳукумати мамлакат дар соҳаи тарбияи ватанпарастӣ гардид. Нашрияи «Парвин» ба воситаи хонандагони берун аз кишвар дар мамлакатҳои хориҷӣ хонанда пайдо кардааст.

Муассис
-------

Муассис ва сармуҳаррири он Аълочии матбуоти Тоҷикистон Низомиддини Шамсиён мебошад. Дар нашрия рӯзноманигорони шинохтаи ноҳия Тағоева Мунаввара, Соҳибназаров Тилло, Рустами Назир, Ҳикматуллои Бузург, Қаюмов Икром ва чанд нафари дигар ба ҳайси хабарнигор дар дигар минтақаҳои мамлакат фаъолият доранд. Аввали соли 2010 сайти нашрия «Парвин» миёни нашрияҳои бачагонаи кишвар нахустин шуда бо нишонии www.parvin.tj дар шабакаи ҷаҳонии Интернет ба фаъолият шурӯъ кард.

Эзоҳ
----

Сарчашма
--------

* ФАЙЗОБОД. Энсиклопедия. — Душанбе, 2011. СИЭМТ, — 392 саҳ. — ISBN 978-99947-33-48-4
**Ҳамрохон Зарифӣ** (*Зарипов Ҳамрохон Зарипович*; тав. 25 декабри соли 1948, ноҳияи Балҷувони вилояти Хатлон, ҶШС Тоҷикистон, ИҶШС) — ходими давлатӣ, вазири корҳои хориҷии Ҷумҳурии Тоҷикистон (аз 2006 то 2013), узви доимии Шӯрои амнияти Тоҷикистон, дорандаи рутбаи Сафири фавқулодда ва мухтор, номзади илм.

Зиндагинома
-----------

25 декабр, 1948 дар ноҳияи Восеъ таваллуд шудааст. Миллаташ тоҷик.

Соли 1971 факултаи физика ва математикаи Донишкадаи омӯзгории шаҳри Кӯлобро хатм намудааст.

Дар соли 1971 фаъолияти кориашро оғоз намуда, ба сифати омӯзгор дар Донишкадаи омӯзгорӣ, баъдан дар мақомоти амниятӣ кор кардааст. Аз корманди қаторӣ ба вазифаи роҳбарии Кумитаи амнияти Ҷумҳурии Тоҷикистон расидааст.

Аз соли 1993 дар Вазорати корҳои хориҷии Ҷумҳурии Тоҷикистон роҳбарии шӯъба ва муовини вазирро бар дӯш дошт.

Аз соли 1993 то 2002 ба сифати намояндаи доимии Ҷумҳурии Тоҷикистон дар Созмони амният ва ҳамкорӣ дар Аврупо (САҲА), сафири Ҷумҳурии Тоҷикистон дар Австрия, Венгрия ва конфедератсияи Швейтсария буд.

Cолҳои 2002—2006 сафири Ҷумҳурии Тоҷикистон дар ИМА.

Вазири корҳои хориҷии Ҷумҳурии Тоҷикистон аз соли 2006 то 2013.

Бо фармони Президенти Ҷумҳурии Тоҷикистон аз 29 ноябри соли 2013 аз вазифаи вазири корҳои хориҷии Ҷумҳурии Тоҷикистон озод карда шудааст.

Бо медалҳо, орденҳо ва дигар ҷоизаҳои давлатӣ мукофонида шудааст. Донандаи забони англисӣ. Оиладор соҳиби 2 фарзанд.

Донистаниҳои ҷолиб
------------------

* Ҳамрохон Зарифӣ дар саҳифаи хеш дар Facebook (соли 2016) дар бораи аз ҷониби дипломатҳои Тоҷикистон фатҳ намудани қуллаи кӯҳи Фудзиямаро дар Япония навиштааст. Ин амал бо иштироки дипломатҳои Тоҷикистон бори аввал рӯй додааст.

Эзоҳ
----

1. ↑  Вазирони корҳои хориҷӣ. 23 сентябри 2016 санҷида шуд. Баргирифта аз сарчашмаи аввал 8 май 2014.
2. ↑  Дипломаты\_водрузили\_на\_горе\_Фудзияма\_государственный\_флаг\_Таджикистана
**Гриоти остгеймӣ** — як навъи қадимии олуболуи испониёӣ.

Бори аввал дар атрофи кӯҳи Съерра-Морена пайдо кардаанд. Аввали асри 17 дар Остгейми Олмон парвариш ёфт. Дар Тоҷикистон онро аз соли 1976 мепарваранд. Дарахташ миёнасабз, сершох. Баргаш думчадор, байзашакли нӯгтез. Мевааш калон (вазнаш 4,7 г), сурх, пӯсташ тунуки ҷилодор, сершира, нордон; 4,46 % қанд ва 0,98 % кислотаҳои органикӣ дорад. Гули гриоти остгеймӣ аз навъҳои олуболуи «Любкаи тошкентӣ», «Подбели», «Анадоли», «Самарқандӣ» ва гелоси зард гардолуд мешавад. Ниҳолаш соли 3-4 шинонидан бор меорад. Аз ҳар га андаряк 80-90 сентнер ҳосил медиҳад. Меваашро тару тоза мехӯранд, мехушконанд, аз он мураббо, шарбат, май, консерва тайёр мекунанд.

Эзоҳ
----

Адабиёт
-------

* Гриоти остгеймӣ / С. Гулов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.

* Черепахин В. Н. Плодоводство. М. 1987;
* Гулов С. Мевапарварӣ. Д. 2007.
**Воизи Қазвинӣ** (форсӣ: محمد کیوان قزوینی‎) — шоирони баландпарвози форс мебошад, ки бо санъати волои суханвари миёни шуарои замони хеш ҷойгоҳи хубро сазовор шудааст.

Зиндагинома
-----------

Кайфони Қазвинӣ маъруф ба «Воизи Қазвинӣ» дар соли 1264 хуршедӣ дар шаҳри Қазвин ба дунё омад. Падараш «Шайх Исмоили Воиз» аз воиз ва суфиёни Қазвин буд. Вай мудирва сардабири рузномаи «Насиҳат» ва аз дустони Маликушшуаро Баҳор буд. Муҳаммад Кайвони Қазвинӣ дар соли 1304 терор шуд. Терори ӯ танҳо ба хотири шабоҳат чеҳрааш бо Маликушшуаро Баҳор рух дод. «Баҳор» аз тарафи мухолифин маҳкум ба марг шуда буд. Муҳаммад Кайвони Қазвинӣ ба ҷои вай тавассути одамкушон кушта шуд. Ривояти дигаре ҳам вуҷуд дорад, ки вай ба хотири ин ки бародараш Аббосъалии Кайвони Қазвинӣ аз афроди бонуфуз ва наздик бо силсилаи Қоҷор будааст терор шудааст. Аз тарафи дигар иддае муътақиданд қатли Воиз на ба далели шабоҳат бо Баҳор балки ба далели мақолот тунди ӯ алайҳи низомиён ва сардори сипаҳ буда ва ин қатл комилан огоҳона дар ростои аҳдофи сардори сипаҳ ва тарафдоронаш будааст. Ин ҳодса як рӯз қабл аз тасвииби тарҳ инқирози силсила Қоҷор дар маҷлиси Шурои Миллӣ ба вуқуъ пайваст.(2)

Намунаи осор
------------

|  |  |  |
| --- | --- | --- |
| « | То акси гули руи ту дар чашми тари мост,
 Домони пур аз хуншуда боғи назар мост. Шабҳо ки бувад дар назар оина руят, Берун шудани ҷон зи тан, оҳи саҳари мост. Фархундаҳумои фалаки ҳиммати хешам, Афшондани доман зи ҷаҳон, болу пари мост. Помол шудан медиҳад охир бар давлат, По бар сари мо ҳарки ниҳад, тоҷи сари мост. Мо нахли сарафрохтаи гулшани ишқем, Аз ғайри ту пайванд буридан самари мост. Савдогари бемояи суди ду ҷаҳонем, Бар гирди саропои ту гаштан сафари мост. Моро ба вафодории мо қадр шиносанд, Дар роҳи ту истодагӣ оби гуҳари мост. Дар ҳеч диле Воизи мо ҷой надорад, Ҳамтолеъи афғон тиҳӣ аз асари мост. | » |

Эзоҳ
----

* 
*
**Ппарванда**, **файл** (англ. file) — пайдарпайи рамзҳои гуногун, ки дар диски миқнотисӣ сабт шудааст, ва дорои ном аст. 

Номи файл аз ду қисмат: номи файл ва васеъшавии файл. Тамоми файлҳо дорои ишораи худ ҳастанд. Номи файл асосан аз 8 рамз ва бештар аст, аммо аз 150 рамз зиёдтар буда наметавонад. Васеъшавӣ бошад баъди номи файл омада асосан бо 3 рамзи лотинӣ иборат буда аз номи файл бо нуқта ҷудо мешавад.
Мисол:
Калимаҳои русӣ.doc
Намунаи тестҳо.txt

Ба васеъшавии номи файл зарурат нест, лекин одатан хели файлро нишон медиҳад ва аз рӯи он фаҳмидан мумкин, ки дар файл чӣ хел маълумотҳо нигоҳ дошта мешавад.
Мисол:
.bat, .com, .exe — файлҳои иҷрошаванда, яъне бо ёрии онҳо компютер ягон амалиётро иҷро мекунад.
.txt, .doc — файлҳои матнӣ
.pcx, .bmp, .gif — файлҳои расмӣ (аксдор)

Нигаред низ
-----------

* Компютер
**Возеҳии Даргузинӣ** (форсӣ: واضحئ درگزنی‎) — шоири форсизабони Ҳиндустон (асри 17).

Зиндагинома
-----------

Муаллифи «Арафоту-л-ошиқин» — Тақиуддини Авҳадӣ бо ӯ соли 1612 дар Аҷмири Ҳиндустон ҳамсуҳбат шуда, аз ӯ чун шоири баркамол ва дорои табъи латиф ёд мекунад. Дар маъхазҳои адабӣ Возеҳии Даргузинӣ аз ҷумлаи дарвешон ва шоирони суфимашраб ёд шудааст. Бо тахаллусҳои «Ситонӣ» ва «Возеҳӣ» шеър эҷод намудааст. Аз осораш абёти пароканда дар тазкираҳо боқӣ мондааст.
Ин порча намунае аз ашъори Возеҳии Даргузинӣ аст:

> Ғунчаи сарбастаам, боди саҳар гум кардаам,   
> 
> Булбули саргаштаам, роҳи гузар гум кардаам.   
> 
> Чокҳо дорам ба дил аз меҳри маҳрӯён басе,   
> 
> Сӯзани алмоси Исо дар ҷигар гум кардаам.   
> 
> Возеҳӣ, ҳаргиз надидам меҳрубонӣ дар ҷаҳон,   
> 
> Нотавон мӯрам, ки роҳи додгар гум кардаам.
> 
>

Эзоҳ
----

Адабиёт
-------

* احمد گل چین معانی. کاروان هند. جلد دوم. مشهد. 1369هـ. ش؛
* تقی الد ین محمداوحدی. عرفات لعا شقین. جلد هفتم. تهران 1378هـ. ش.ر

Сарчашма
--------

* Возеҳии Даргузинӣ / С. Ализода // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Парасторӣ** — тибқи қ. 3 м. 147 Кодекси оила ва қ. 1 м. 34 КГ Ҷумҳурии Тоҷикистон парасторӣ барои ноболиғони аз 14 то 18-сола муқаррар карда мешавад. Мутобиқи м. 27 КГ ҶТ ноболиғони аз 14 то 18-сола аҳдҳои қонун пешбининамударо мустақилона анҷом медиҳанд. Парасторон бошанд, дар амалӣ гаштани ҳуқуқҳои номбурда ба ин ноболиғон мусоидат менамоянд. Ғайр аз ин, парасторон ба ноболиғони аз 14 то 18-сола барои аҳдҳое розигӣ медиҳанд, ки ноболиғони таҳти васоят қарордошта барои мустақилона анҷом додани онҳо ҳуқуқ надоранд. Инчунин онҳо ноболиғонро аз сӯиистифодаи шахсони дигар ҳифз менамоянд.

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М. А. — Душанбе: ЭР-граф, 2009. — с. 372—373
Ҳамлаи Вермахт ба СССР ( 1941 )
**Ҳамла** як амалиёти ҳарбӣ мебошад, ки дар он нерӯҳои мусаллаҳи як субъекти геополитикӣ барои ворид шудан ба қаламраве, ки аз ҷониби субъекти геополитикии дигар таҳти назорат аст, бо мақсади забт кардани қаламрав, тағир додани ҳукумати мавҷуда ё маҷмӯи ин ҳадафҳо қувваро истифода мебаранд.

*Ҳамла* метавонад ҷангро ба вуҷуд орад, метавонад ҳамчун як қисми стратегияи хотима додани ҷанг истифода шавад ё худ як ҷанг бошад.

*Ҳамла* одатан кӯшиши муҳими стратегиро дар бар мегирад. Азбаски ҳадафҳои ҳамла одатан миқёси калон ва дарозмуддат мебошанд, барои нигоҳ доштани қаламрави забтшуда қувваҳои назаррас лозиманд. Чун қоидаи умумӣ, воридшавии миќёси хурдтари тактикї интрузия ба њисоб намеравад ва одатан њамчун задухурдҳо, рейдҳо ё разведка дар љанг тасниф мешаванд. Тибқи таъриф, ҳамла ҳамлаест, ки аз ҷониби қувваҳои беруна анҷом дода мешавад. Аз ин рӯ, шӯришҳо, ҷангҳои шаҳрвандӣ, табаддулот ва дигар амалҳои зӯроварӣ ҳамла ба ҳисоб намераванд.

Ҳамчунин нигаред
----------------

* Ҳамла
* Амалиёти Дунай
*

Эзоҳ
----

Адабиёт
-------

* Вторгаться // Толковый словарь живого великорусского языка : в 4 т. / авт.-сост. В. И. Даль. — 2-е изд. — СПб. : Типография М. О. Вольфа, 1880—1882.
* Форсирование // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.
* *Сост. А. М. Плехов, С. Г. Шапкин.* Вторжение // Словарь военных терминов. — М.: Воениздат. — 1988.
**Ростислав Эрнстович Голдштейн** (зод. 15 март 1969, Selizharovo[d], Tver Oblast[d]) — арбоби давлатӣ ва сиёсии Русия. Губернатори Вилояти Мухтори Яҳудӣ аз 22 сентябри соли 2020 (иҷрокунандаи вазифаи губернатори Вилояти Мухтори Яҳудӣ аз 12 декабри соли 2019 то 22 сентябри соли 2020)  .

Вакили Думаи Давлатӣ даъватҳои 5 ва 6 (2007-2015). Узви Шӯрои Федератсияи Маҷлиси Федералии Федератсияи Русия аз мақомоти иҷроияи Вилояти Мухтори Яҳудӣ аз 22 сентябри соли 2015  то 23 декабри соли 2019. Собиқ муовини раиси Шӯрои давлатии Ҷумҳурии Коми (2007).

Эзоҳ
----

1. 1 2  Путин принял отставку Левинталя с поста главы ЕАО. Врио назначен Гольдштейн.  ТАСС. 12 Декабри 2019 санҷида шуд.
2. ↑  Совет Федерации пополнился 16 новичками
**Филми роҳ** ё **Роуд-муви** (англ. road movie) филм — саёҳатест, ки қаҳрамонҳои он дар роҳанд. Аксар вақт филмҳои дорои жанри барҷаста (мазҳака, вестерн) дар шакли филми роҳ пӯшонида мешаванд, аммо баъзан филми роҳро мунаққидон ҳамчун жанри мустақил фарқ мекунанд.

Аз ҷиҳати сохторӣ, филми роҳ одатан ба як қатор эпизодҳо тақсим мешавад, ки дар ҳар кадоме аз онҳо қаҳрамонҳои асосӣ бояд як озмоиши мушаххасро паси сар кунанд. Масалан, дар охири филм қаҳрамон метавонад дар ҷои таъйиншуда бимонад ё ба хона баргардад. Баъзе филмҳои сайёҳӣ охири кушода доранд ва ишора мекунанд, ки роҳ беохир аст. Баъзан марг қаҳрамонро дар роҳ дучор мешавад.

Аз замони «Одиссея» ва «Энеид» саёҳат дар санъати нақлӣ бори рамзӣ буд, ки ҳаракат дар фазоро бо ҳадафи мушаххас бо роҳи зиндагии қаҳрамон муқоиса мекунад. Аз сабаби масъалаҳои гуногуни фалсафии паси мавзӯи роҳ, баъзе коргардонҳо (масалан, Вим Вендерс ва Ҷим Ҷармуш) тақрибан танҳо дар жанри филми роҳ кор карданро афзал медонанд.

Нигаред низ
-----------

* Бадди-муви

Эзоҳ
----

1. ↑  *Simon Wardell.* From Easy Rider to Sightseers: 10 of the best road trip movies(англ.). *The Guardian*(пайванди дастнорас — *таърих*) (10 August 2020).

Адабиёт
-------

* The Road Movie Book. — 400 p. — ISBN 0-415-14937-1.
* When Movies Mattered: Reviews from a Transformative Decade. — 290 p. — ISBN 9780226429410.
* Driving Visions: Exploring the Road Movie. — 322 p. — ISBN 0-292-74732-2.(пайванди дастнорас)
**Саҳле-Ворк Зевде** (амҳ. ሳህለወርቅ ዘውዴ ; ҷинс. 21 феврали соли 1950) — дипломати эфиопиягӣ, айни замон Президенти Эфиопия, аввалин занест, ки ин вазифаро ишғол мекунад. Вай аз ҷониби аъзои Ассамблеяи Федералии Парлумонӣ 25 октябри соли 2018 Президент интихоб шуд. Зевде дипломат, намояндаи махсуси дабири кулли СММ Антонио Гутерриш дар Иттиҳоди Африқо ва роҳбари дафтари Созмони Милали Муттаҳид дар Иттиҳоди Африқо дар сатҳи муовини дабири кулли Созмони Милали Муттаҳид буд.

Маориф
------

Сафир Саҳле-Ворк Зевде дар Донишгоҳи Монпелие (Фаронса) илмҳои табииро омӯхтааст. Ӯ забонҳои амҳарӣ, фаронсавӣ ва англисиро хуб медонад.

Карера
------

Собиқадори Хадамоти корҳои хориҷии Эфиопия Зевде аз соли 1989 то 1993 ҳамчун сафири кишвар дар Сенегал бо аккредитатсия дар Мали, Кейп Верде, Гвинея-Бисау, Гамбия ва Гвинея кор кардааст. Аз соли 1993 то 2002 вай сафир дар Ҷибутӣ ва намояндаи доимии мақомоти байниҳукуматӣ оид ба рушд (IGAD) буд. Баъдтар вай ба ҳайси сафир дар Фаронса, Намояндаи доимӣ дар Созмони Милали Муттаҳид оид ба маориф, илм ва фарҳанг (ЮНЕСКО) кор кардааст ва аз соли 2002 то 2006 дар Тунис ва Марокаш аккредитатсия шудааст.

Саҳле-Ворк Зевде ба ҳайси намояндаи махсус ва роҳбари Дафтари муштараки сулҳи Созмони Милали Муттаҳид дар Ҷумҳурии Африқои Марказӣ (ДМССММҶАМ) хидмат кардааст. Ӯ инчунин қаблан як қатор вазифаҳои дигари роҳбарикунанда, аз ҷумла Намояндаи доимии Эфиопия дар назди Иттиҳоди Африқо ва Комиссияи Иқтисодии Созмони Милали Муттаҳид (ECA) ва Директори генералии корҳои Африқо дар Вазорати корҳои хориҷии Эфиопияро ишғол кардааст.

Дар соли 2011, Саҳле-Ворк Зевде директори генералии Дафтари Созмони Милали Муттаҳид дар Найробӣ (UNON) аз ҷониби Дабири кулли Созмони Милали Муттаҳид Пан Ги Мун таъйин карда шуд. Вай аввалин нафарест, ки дар сатҳи Муовини Котиби Генералӣ мақомро ишғол кардааст.

### Раёсат

25 октябри соли 2018, ӯ интихоб шуд ва ба ҳайси Президенти Эфиопия ба кор шурӯъ кард ва аввалин зане буд, ки ин вазифаро ба уҳда дошт.

Эзоҳ
----

1. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
2. ↑  Munzinger Personen (нем.)
3. 1 2
4. ↑  Ethiopia elects 1st female president; 'sets the standard', *AP NEWS* (26 октябри 2018). Проверено 26 октябри 2018.
5. ↑  Sahle-Work Zewde becomes Ethiopia’s first female president — BBC News
6. ↑  Secretary-General Appoints Sahlework Zewde of Ethiopia his Special Representative, Head of United Nations Office to African Union United Nations, press release of June 27, 2018.
**Саҳрои Шарқӣ** (ар. الصحراء الشرقية‎), **Биёбони Араб** — биёбон дар Африқо, қисми шимолу шарқии Саҳрои Кабир. 

Дар Мисри Араб, байни водии Нил ва Баҳри Сурх воқеъ аст. Дар ҷануб то 220 а. ш. тӯл кашида, дар он ҷо бо биёбони Нубия пайваст мешавад. Қисми зиёди биёбонро пуштакӯҳҳои санглох, регзор ва оҳаксангӣ фаро гирифтаанд; онҳо аз ғарб ба шарқ зина ба зина баланд мешаванд. Дар шарқ, қад-қади соҳили Баҳри Сурх, қаторкӯҳи Атбай (баландиаш то 218 м) воқест, ки он аз ҷинсҳои қадими булӯрӣ таркиб ёфтааст. Иқлимаш гарм, баъзан якчанд сол пайиҳам борон намеборад. Дар водиҳо ҷо-ҷо рустаниҳои буттагӣ мерӯянд. Аҳолӣ асосан кӯчманчӣ; бо чорводорӣ (бузу гӯсфанд, шутур) ва дар воҳаҳо бо зироаткорӣ машғул аст. Дар соҳили Баҳри Сурх конҳои нафту фосфорит ҳаст.

Эзоҳ
----

Сарчашма
--------

* Биёбони Араб // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Акрамзода Парвиз Акрам** — и.в. раиси шаҳри Турсунзода.

Зиндагинома
-----------

24 марти соли 1980 дар ноҳияи Шаҳринав таваллуд шудааст. Миллат — тоҷик. Оиладор.
Соли 2003 Донишгоҳи давлатии миллии Тоҷикистон (рӯзона) ва соли 2013 Академияи хоҷагии халқ ва хидмати давлатии назди Президенти Федератсияи Россияро (ғоибона) хатм кардааст. Ихтисос — иқтисодиёти ҷаҳон, идоракунии давлатӣ (унвони илмӣ надорад). Забонҳои русӣ, туркӣ, ӯзбекиро медонад. Вакили Маҷлиси вакилони халқи шаҳри Турсунзода (даъвати панҷум).

Солҳои 1999-2003 — мутахассиси дараҷаи аввали Ширкати бисёрсоҳавии истеҳсолию тиҷоратии дорои масъулияти маҳдуди «Сомон – 90», шаҳри Душанбе

Солҳои 2003-2004 — сармутахассис – муҳосиби Ширкати бисёрсоҳавии истеҳсолию тиҷоратии дорои масъулияти маҳдуди «Сомон – 90», шаҳри Душанбе

Солҳои 2004-2005 — сармутахассиси корхонаи воҳиди давлатии «Ғалла»–и Вазорати кишоварзии Ҷумҳурии Тоҷикистон, шаҳри Душанбе

Солҳои 2005-2014 — директори Ҷамъияти дорои масъулияти маҳдуди «Сомон – Турон – Инвест», шаҳри Турсунзода

Солҳои 2014-2015 — Муовини раиси шаҳри Турсунзода

Солҳои 2015-2018 — Муовини якуми раиси шаҳри Турсунзода

Солҳои 2018-2020 — Раиси ноҳияи Ховалинг, вилояти Хатлон

Аз июни соли 2020 — и.в. раиси шаҳри Турсунзода.

Эзоҳ
----

1. ↑  Раиси шаҳр – Мақомоти иҷроияи ҳокимияти давлатии шаҳри Турсунзода (tj-TJ). 16 январи 2023 санҷида шуд.
Як мушаки Протон, ки дар ҳоли интиқоли Звезда барои Истгоҳи Фаҳоии Байналмиллалӣ
**Парвози фазоӣ** (аз форсӣ: پرواز فضایی‎) як парвози берунхосте, ки ба мақсад ё даруни фазои берунӣ анҷом мешавад ва анҷоми он мумкин аст тавассути як фазопаймо бо сарнишин ё бидуни сарнишин анҷом гирад. Ба унвони мисол Барномаи Фазоии Союзи Русия ё Барномаи Шатлҳои Фазоӣӣ Амрико ва Исроил инсон ба Истгоҳи Фазоии Байналмиллалӣ аз ҷумла барномаҳои сарнишиндор ҳастанд.

Нигаред низ
-----------

* Кайҳоннавард
* Манзумаи офтобӣ
* Кайҳоннавардӣ
* Кайҳоншиносӣ

Эзоҳ
----

1. ↑  Аз Википедиаи порсӣ مشارکت‌کنندگان ویکی‌پدیا. «پرواز فضایی». ویکی‌پدیا، دانشنامهٔ آزاد. ویکی‌پدیا، دانشنامهٔ آزاد، ۱۴ دسامبر. ۲۰۱۳. وب. ۲۸ ژانویه. ۲۰۱۴.
Парастор ва бемор, Токио
**Парастор** (форсӣ: پرستار‎, англ. nurse) — шахсе, ки дар заминаи усули илмӣ ва маҳоратҳои ҳирфаии муроқибати саломат, дармон ва омӯзиши пизишкии беморон таҳсил кардаву дар он маҳорат дошта бошад.

Ҳарчанд дар гузашта ба тамоми муроқибини беморон ва нотавонон парастор мегуфтанд, вале имрӯза парастор фардест, ки дорои таҳсилоти донишгоҳӣ дар ин замина аст.

Парастор наметавонд маркази дармонии мустақиле дошта бошад, балки дар марказҳои дармонии таъсисшуда монанди бемористону дармонгоҳ узве аз тими дармонӣ аст.

Бар асоси стандартҳо, бояд теъдоди парасторон се баробари теъдоди пизишкон, ё ду баробари теъдод тахтҳои бемористонӣ бошад, ё дар изои ҳар ҳазор нафар ҷамъият, се парастор вуҷуд дошта бошад. Ҳамчунин стандартҳои ҷаҳонӣ нишон медиҳад дар бахши дохилӣ ва ҷарроҳӣ, ҳар 4 то 6 бемор бояд як парастор дошта бошанд.

Эзоҳ
----

1. ↑  *Вожаҳои мусавваби Фарҳангистони забону адаби форсӣ.* Парастор чист? Маънии парастор(тоҷ.). *vazhaju.tj*.  Вожаҷӯ. 9 марти 2023 санҷида шуд.

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая норвежская
* Britannica (онлайн)

 |
| 

| Дар феҳристҳои китобшинохтӣ |
| --- |
| 
* BNE: XX531124
* BNF: 119332880
* GND: 4032813-2
* J9U: 987007538735505171
* LCCN: sh85093362
* NKC: ph123893

 |

 |
**Бераҳмӣ** — хусусияти маънавӣ-равонӣ, ки дар муносибати ғайриинсонӣ, дағалона ва таҳқиромези шахс ба шахси дигар, инчунин зараррасонии рӯҳию ҷисмонӣ ва ҳатто таҳдид ба ҷон зоҳир мегардад. 

Инсонҳои бераҳм дар оила тоқатфарсо ва дар муносибатҳои шахсию корӣ дурушт мебошанд. Бераҳмӣ дар натиҷаи ғаризаи нодурусти худмуҳофизаткунӣ, кӯшиши нодурусти худсобиткунӣ, но­расоии таълиму тарбия дар синни хурдсолӣ (тифлӣ) ташаккул меёбад. Бераҳмии шахси алоҳидаро бо роҳи таъсир­расонии шахсони наздик, муҳити атроф, фаҳмон­дадиҳии меъёрҳои ахлоқию арзишҳои умумибашарӣ, инчунин бо қувваи қонун, ки кафолатдиҳандаи нигоҳдошти шаъну шарафи ҳар як шаҳрванд мебошад, коҳиш додан мумкин аст. Бераҳмӣ, аз як тараф, сабаб, аз тарафи дигар, омили худ­зиён­расонии шахс мегардад. Бераҳмии шахсӣ бо муносибатҳои бераҳмонаи ҷамъиятӣ алоқаи бевосита дорад. Шакли олии бераҳмӣ дар терроризм зоҳир мешавад.

Эзоҳ
----

Адабиёт
-------

* Бераҳмӣ / А. Воҳидов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
Имзои Маҳатма Гандӣ
1. **Имзо** як намоиши дастнавис аз ном, лақаб, ё як зербадари соддае аст, ки гоҳе сабки хосе дорад ва афроде рӯи аснод менависад то мадраки бошад барои ҳувияти ва нияти фард. Нависандаи имзоро **имзокунанда** мегуянд.

2. **Имзо** — насаби бо дасти худ навиштаи шахс, реквизити ҳатмии ҳуҷҷатҳои
хизматӣ (санади таҳқиқ, хулоса) ва санадҳои ҳуқуқӣ (қонун, санади идоракунӣ, қарори суд, уҳдадорӣ ва ғайра). Имзои шахсони дахлдор ба ҳуҷҷат ва санадҳои ҳуқуқӣ қувваи юридикӣ мебахшад. Агар шахс бинобар норасоии ҷисмонӣ, беморӣ ё бесаводӣ бо дасти худ имзо карда натавонад, пас бо хоҳиши ӯ дигар шахси воқеӣ имзо карда метавонад. Имзои шахси дигарро бояд нотариус тасдиқ кунад ва сабабҳоеро, ки шахси аҳдкунанда (ё меросгузор) имзо карда натавонистааст, сабт намояд. Бо инкишоф ёфтани техника мафҳумҳои имзоҳои факсимилӣ ва электронӣ низ васеъ паҳн шудаанд.

Корбурд ва гунаҳои имзо
-----------------------

Корбурди суннатии имзо ба унвони мадраки аст барои мушаххас кардан:

1. Ёфтгоҳи санад (ҳамонӣ)
2. Қасд (ният)-и фард бо таваҷҷуҳ ба санад

Барои мисол, нақши имзо дар бисёре аз қарордодҳои муштариён, танҳо вуҷуди мадраке аз тарафи қарордод нест, балки ҳамчунин мадраке аст бар ҳамоҳангӣ ва ризоияти огоҳона.

Ҷусторҳои вобаста
-----------------

* Имзои рақамӣ (диҷитолӣ)
* Зиистсанҷишӣ ба унвони навъе аз имзои электроникӣ

 
Анбори Википедиа дар бораи ин мавзӯъ гурӯҳ дорад:
***Имзо***

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. — Душанбе: ЭР-граф, 2009. — с. 176
**Абдусалом Маҳмадназаров** (14 апрели 1948, Хоруғ) — луғатнигор ва тарҷумони тоҷик, доктори илмҳои филология.

Зиндагинома
-----------

Абдусалом Мамадназаров 14 апрели соли 1948 дар шаҳри Хоруғ дар оилаи деҳқонба дунё омадааст. Соли 1955 ба мактаби ибтидоӣ ба номи Калинин, баъдан дар соли 1958 ба мактаб-интернати шаҳри Хоруғ рафта, онро соли 1966 хатм кардааст. Шуъбаи забони англисии Донишгоҳи омӯзгории шаҳри Душанбе ба номи Т. Г. Шевченкоро соли 1970 бо ихтисоси «Омӯзгори забони англисӣ» хатм кардааст.

Корнома
-------

Фаъолияти кории худро ба сифати устоди забони англисӣ дар мактаби № 20-и деҳаи Искичи ноҳияи Ҳисор оғоз намудааст. Аз моҳи ноябри соли 1970 то моҳи ноябри соли 1971 дар сафи қувваҳои мусаллаҳи Иттиҳоди Шуравӣ хизмат кардааст. Баъди адои хизмат аз моҳи феврали соли 1972 устоди забони англисӣ дар кафедраи забони англисии Донишгоҳи давлатии Тоҷикистон ба номи В. И. Ленин шудааст.

Эзоҳ
----

1. ↑  *Рустам Шодиев.* Луғатнигор ва тарҷумони беҳамто.  Донишгоҳи миллии Тоҷикистон (5 апрели 2023). 16 июни 2023 санҷида шуд.
2. ↑  *Фахриддин ХОЛБЕК.* Покоритель Оксфорда. *asiaplustj.info*.  ASIA-Plus (14 апрели 2018). 16 июни 2023 санҷида шуд.
**Бердақ** (қарақалп. Berdaq, номаш **Бердимуроди Қарғабой**; 1827, тумани Мӯйноқ — 1900) — шоир, асосгузори адабиёти қара­қалпоқӣ.

Зиндагинома
-----------

Дар мактаби деҳа, сипас дар мадраса таҳсил кардааст. Дар мадраса ба ғайр аз улуми мутадовила, эҷо­диёти шоирон Алишери Навоӣ, Фузулӣ, Махдумқулӣ ва диг. инчунин эҷодиёти шифоҳии мардуми қарақал­поқро омӯхт. Дар эҷодиёти Б. мавзӯъҳои иҷтимоӣ-сиёсӣ, ин­сон­­дӯстӣ, ва­танпарварӣ, панду наси­ҳатӣ, озодии зан дар ҷо­меа ва ғ. мавқеи муҳим доранд. Б. якчанд достони таъ­рихӣ («Амон­гелдӣ», «Айдосбий», «Эрназарбий») ва аса­ри таърихии «Авлодҳо» («Авлодлар») (ба тариқи сол­нома таърихи хал­қи қарақалпоқро нигоштааст) низ эҷод намудааст. Шеърҳояш дар байни мардум аз забон ба забон гузашта, ба василаи ҳофизону гӯяндагони халқӣ интишор меёф­танд.

Осор
----

* Танланган шеърлар. Тошкент, 1958;
* Изб. соч. М. 1958;
* Шеър­лар. Тошкент, 1976.

Эзоҳ
----

1. 1 2  *Swartz A.* Open Library (ингл.) — 2007.
2. 1 2  Faceted Application of Subject Terminology
3. 1 2  NUKAT — 2002.

Адабиёт
-------

* Бердақ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* Қурбонбоев Б. Бердақ ва ӯзбек адабиёти. Тошкент, 1986;
* Узбекистон миллий энциклопедияси. 1. Ж. Тошкент, 2000.

|  |  |  |  |
| --- | --- | --- | --- |
| ⚙️  Гузариш ба унсури Викидода | 

| Дар феҳристҳои китобшинохтӣ |
| --- |
| 
* ISNI: 0000 0003 8167 0438
* J9U: 987007447820605171
* LCCN: n85365761
* NUKAT: n2011154494
* VIAF: 261635072
* WorldCat VIAF: 261635072

 |

 |
**Абдусаттор Саидов** (*Саидов Абдусаттор Самадович*; зод. 1 апрел 1961, Пахтакор, Вилояти Хатлон) — зистшинос, доктори илмҳои биология (2012), узви вобастаи АМИТ (2017).

Зиндагинома
-----------

Абдусаттор Саидов 1 апрели соли 1961 дар деҳаи Пахтакори ноҳияи Восеъ ба дунё омадааст. Факултаи биологияи Донишгоҳи давлатии Хуҷандро дар соли 1983 хатм намудааст. Дар солҳои 1986—1990 аспиранти Институти зоология ва паразитологияи ба номи Е. Н. Павловскийи АМИТ буд.

Корнома
-------

Ходими хурди илмӣ (1988—1995), ходими илмӣ (1995—1997), котиби илмӣ (1997—2002), ҷонишини директор доир ба корҳои илмӣ (2002—2003), директори Институти зоология ва паразитологияи ба номи Е. Н. Павловскийи АМИТ (2003—2015).

Саркотиби илмии АМИТ (2014—2017), Ноиби Президенти АМИТ, Раиси Шуъбаи илмҳои биология ва тибби АМИТ (аз соли 2017 то ҳол).

Фаъолияти илмӣ
--------------

Муаллифи беш аз 120 корҳои илмӣ, аз ҷумла 5 монография. Муҳаррири масъули нашри дуюми Китоби сурхи Ҷумҳурии Тоҷикистон (қисми ҳайвонот, 2015, 2017). Сармуҳаррири маҷаллаи «Ахбори Академияи илмҳои Ҷумҳурии Тоҷикистон. Шуъбаи илмҳои биология ва тиб» (аз соли 2017).

Ҷоизаҳо
-------

Ба медали «20-солагии Истиқлолияти давлатии Ҷумҳурии Тоҷикистон» (2011), нишони «Аълочии маорифи Тоҷикистон» (2015) қадрдонӣ шуда, барандаи Ҷоизаи байналмилалии Созмони ҳамкории иқтисодӣ (ЭКО) дар соҳаи илм ва технология (2017) мебошад.

Эзоҳ
----

1. ↑  Ноибони президенти АМИТ / Cаидов Абдусаттор Самадович.  АМИТ. 3 феврали 2023 санҷида шуд. Баргирифта аз сарчашмаи аввал 3 феврали 2023.
«**Cheek to Cheek**» («Гуна ба гуна») — суруди оҳангсози амрикоӣ Ирвинг Берлин.

Онро оҳангсоз Берлин барои овозхон ва рақсанда Фред Астер, дақиқан барои рақсу суруди дуэти Астер ва Ҷингер Роҷерс дар филми 1935 «Кулоҳи силиндрӣ» навиштааст. Дар ин қисмати филм Астер бо Роҷерс дар тан либоси сафед бо парҳо рақс мекунад ва тавассути суруд дар мавриди муҳаббати худ ба ӯ нақл мекунад.

Дар иҷрои Астер суруд дар ИМА дар ҷои 1-умро касб кард.

Дар соли 2000, такоҳанг бо ин суруд дар иҷрои Фред Астер бо ҳамроҳии Лео Рейсман ва оркестри ӯ (соли 1935) ба Толори шуҳрати Грэммӣ пазируфта шуда шуд .

Инчунин, суруди «Cheek to Cheek» (боз дар иҷрои аслии Фред Астер) ба феҳристи *All-TIME 100 Songs* (100 суруди беҳтарин аз замони таъсиси маҷаллаи «Тайм») дар маҷаллаи «Тайм» дар соли 2011 дохил карда шудааст.

Эзоҳ
----

1. 1 2  *(unspecified title)* (ингл.)
2. 1 2 3 4  'Cheek to Cheek' | 100 Greatest Popular Songs: TIME List of Best Music | TIME.com(англ.).  TIME (21 October 2011). 25 феврали 2017 санҷида шуд.
3. ↑  GRAMMY Hall Of Fame.  GRAMMY.org. 26 феврали 2017 санҷида шуд. Баргирифта аз сарчашмаи аввал 26 июни 2015.

|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* AllMusic
* MusicBrainz

 |